李之皡

李之皞（），字克醇，號莘堯，湖廣承天府潛江縣人，明朝政治人物。

 生平 
萬曆十三年（1585年）乙酉科湖廣鄉試舉人。萬曆二十年（1592年）壬辰科三甲三十三名進士，刑部觀政，二十一年授寧國府儒學教授，二十三年擢南国子监博士，寻擢监丞，二十五年擢南户部主事，二十六年督扬州钞关，本年升员外郎。二十七年迁郎中，三十二年升四川參議兼佥事，三十五年考察調用。卒年六十一，後以子李奂令无极县，加赠朝議大夫康熙《潜江县志·人物列传》：李之皞，字克醇，號莘尧，西乡令李鸣子。皞生而早慧，复得庭授，故所为制举业卓然名家。登万历乙酉贤书，己丑冠南宫，壬辰廷试，次当试于理，疏言臣不幸有狗马疾，幼郁于聪，惧负驱策，请得旧业自矢。报可。教授宣州，擢南国子监博士，寻擢监丞，擢南户部主事，督扬州钞关。迁郎中，有蜀藩之命，建昌六卫出蜀西，徼阻大渡河，即汉忠武侯所渡泸也。巢猓出没，宪臣領兹寄者惮深菁飞栈，率坐邛雅間遥制，以故巢猓生心。皞次第按行，申明赏罚，壁垒改观。大帅负囊鞬郊迎，嵠峒蛮落率丑类伏道左，皞宣朝廷威德，约束之，終皞之任，相戒勿犯。皞解组而建昌岁苦边矣。又部徵诸路粮至陪京，例曝之三，汰之三，而后纳，旷日以须，费用不貲。皞力请于大司农，得改输便廒，爲桑梓造百世之利。卒年六十一，後以子李奂令无极县，加赠朝議大夫。孫李世乾，風流淹雅，惜四十而卒。又万历三十二年皞篆儒學碑记，見金石记。。

家族
曾祖父李鑾，貢士、贈文林郎；祖父李宗信，府同知，祀乡贤；父李鳴，嘉靖戊午經魁，官知縣。

参考文献

Z
Category:潛江人
Category:萬曆十三年乙酉科湖廣鄉試舉人
Category:明朝四川布政使司參議
Category:南京國子監博士
Category:南京國子監監丞
Category:明朝寧國府儒學教授
Category:南京户部主事
Category:南京户部员外郎
Category:南京户部郎中